钦定古今图书集成/明伦汇编/氏族典/第427卷 > 《廖用贤尚友录》 > 赵无恤
## 钦定古今图书集成/明伦汇编/氏族典/第427卷 > 《廖用贤尚友录》 > 赵无恤

按《左传》：哀公二十年十一月，越围吴，赵孟降于丧食。
楚隆告于吴王曰：“寡君之老无恤，使陪臣隆敢展谢
其不共黄池之役，君之先臣志父得承齐盟，曰好恶
同之。今君在难，无恤不敢惮劳，非晋国之所能及也，
使陪臣敢展布之。”王拜稽首曰：“寡人不佞，不能事越，
以为大夫忧。拜命之辱。”与之一箪珠，使问赵孟。